สื่อตี ผีแดง ไม่เซ็นกองหลังเพิ่มหากชวด รามอส
สำนักข่าวต่างประเทศรายงานวันที่ 28 ก.ค. ว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ  จะไม่เซ็นสัญญานักเตะในตำแหน่งเซ็นเตอร์แบ็กเข้ามาเสริมทัพในช่วงซัมเมอร์นี้ หากพลาดคว้าตัว เซร์คิโอ รามอส กองหลังทีมชาติสเปน ของ ราชันชุดขาว เรอัล มาดริด สโมสรชั้นนำแห่งศึก ลา ลีกา สเปน,สำหรับ รามอส วัย 29 ปี ตกเป็นข่าวว่าเป็นเป้าหมายเสริมทัพอันดับ 1 ของหลุยส์ ฟาน กัล กุนซือปิศาจแดง ท่ามกลางข่าวลือว่า รามอส ได้แจ้งกับ ฟลอเรนติโน เปเรซ ประธานสโมสร เรอัล มาดริด ว่าต้องการย้ายไปค้าแข้งในถิ่นโอลด์ แทรฟเฟิร์ด,อย่างไรก็ตามรายงานล่าสุดระบุว่า  รามอส กลับลำเตรียมขยายสัญญากับ เรอัล มาดริด ออกไป จากเดิมที่จะหมดลงในปี 2017 ซึ่งรายงานดังกล่าวระบุเพิ่มเติมด้วยว่า หาก ยูไนเต็ด พลาดคว้าตัว รามอส หลุยส์ ฟาน กัล ก็จะไม่เสริมทัพผู้เล่นตำแหน่งกองหลังในช่วงซัมเมอร์นี้ เนื่องจากพอใจกับขุมกำลังในแนวรับที่มีอยู่ไม่ว่าจะเป็น คริส สมอลลิง,มาร์กอส โรโฮ,ฟิล โจนส์  รวมถึง ดาร์ลีย์ บลินด์ ดาวเตะสารพัดประโยชน์ที่ทำผลงานได้ดีในช่วงอุ่นเครื่องที่สหรัฐฯ
มีรายงาน ปิศาจแดง แมนเชสเตอร์ ยูไนเต็ด  จะไม่เซ็นสัญญานักเตะตำแหน่งเซ็นเตอร์แบ็กเข้ามาเสริมทัพในช่วงซัมเมอร์นี้ หากพลาดคว้าตัว เซร์คิโอ รามอส กองหลังของเรอัล มาดริด
พรีเมียร์ลีก,แมนเชสเตอร์ ยูไนเต็ด,เรอัล มาดริด,เซร์คิโอ รามอส,ข่าวกีฬา,ข่าว,ไทยรัฐออนไลน์